LSMU Medicinos fakultetas

{{Infolentelė universitetas
 | pavadinimas = Lietuvos sveikatos mokslų universiteto  Medicinos fakultetas
 | logotipas = 225px
 | įkurtas = 1922 metų vasario 16 dieną
 | vieta = Kaunas, Lietuva
 | dekanas = Andrius Macas
 | darbuotojai = 882 (2024 m.)<ref name="mf">.</ref>
 | studentai = 2750 (2024 m.)
 | svetainė = www.lsmu.lt
|ankstesni pavadinimai=1920 metais įsteigtas kaip Medicinos skyrius Aukštuosiuose kursuose}}

Lietuvos sveikatos mokslų universiteto Medicinos fakultetas – didžiausias Lietuvos sveikatos mokslų universiteto fakultetas. Jame ruošiami medicinos ir sveikatos mokslų specialistai (medicinos gydytojai ir gydytojai specialistai, medicinos ir veterinarijos genetikai, biochemikai, laboratorinės medicinos biologai).

 Istorija 

Medicinos fakulteto ištakos siekia Aukštuosius medicinos kursus. Šie kursai Kauno medicinos draugijos narių iniciatyva pradėjo veikti 1919 spalio viduryje, o oficialiai Švietimo ministerijos įteisinti 1919 gruodžio pradžioje. 1920 m. sausio 5 d. toje pačioje ministerijoje jau buvo patvirtintas šių kursų statutas. Lietuvos aukštuosiuose kursuose, pradėjusiuose veikti 1920 sausio pabaigoje, šių - jau veikiančių Aukštųjų medicinos kursų pagrindu, buvo įkurtas Medicinos skyrius.
1922 m. vasario 16 d. atidaryto Lietuvos universiteto Medicinos fakulteto pirmuoju dekanu patvirtintas dr. Petras Avižonis. Steigiamojo Seimo priimtame universiteto statute buvo numatyti ir Medicinos fakultete pradėjo veiklą Medicinos, Farmacijos, Odontologijos, Veterinarijos skyriai. 1933 m. atidaryti naujieji, dabartiniai Medicinos fakulteto rūmai A. Mickevičiaus gatvėje. 1924-1946 m. Medicinos fakulteto dekano prof. Vlado Lašo iniciatyva 1937 m. pradėtos statyti Vytauto Didžiojo universiteto klinikos. 

1950 metais Kauno universitetą pertvarkius į KPI ir KMI, Medicinos fakultetas tapo Gydomuoju, bei įsteigtas atskiras Farmacijos-stomatologijos fakultetas. Gydomajame fakultete įvestos šešerių metų studijos. Vėliau Gydomasis fakultetas buvo pertvarkytas į Teorinės medicinos fakultetą ir Klinikinės medicinos fakultetą. 1989 m. po Kauno medicinos instituto reorganizacijos šie fakultetai tapo Kauno medicinos akademijos padaliniais. Vietoje katedrų įkurtos profilinės, kuriose derinamas pedagoginis, mokslinis ir praktinis darbas. 1993 m. lapkričio 13 d. Teorinės medicinos ir Klinikinės medicinos fakultetai, užbaigus pertvarką, buvo sujungti į Medicinos fakultetą.

 Fakulteto katedros ir klinikos 
Šiuo metu medicinos fakultetui priklauso:

 Katedros: 
 Biochemijos katedra
 Katedros vedėja – prof. Rasa Banienė
 Ekstremalios medicinos katedra
 Katedros vedėjas – doc. dr. Dinas Vaitkaitis
 Fizikos, matematikos ir biofizikos katedra
 Katedros vedėja – prof. dr. Renata Paukštaitienė
 Histologijos ir embriologijos katedra
 Katedros vedėja – prof. Ingrida Balnytė
 Kalbų ir edukacijos katedra
 Katedros vedėja – prof. dr. Silvija Rakutienė

 Institutai: 

 Anatomijos institutas
 Instituto vadovas – l.e.p. doc. dr. Darius Batulevičius
 Fiziologijos ir farmakologijos institutas
 Instituto vadovas – prof. dr. Edgaras Stankevičius

 Klinikos: 
 Universiteto ligoninėje Kauno klinikose veikiančios klinikos
 LSMU Kauno ligoninėje veikiančios klinikos

 Fakulteto dekanai: 
Pagrindinis straipsnis: Lietuvos sveikatos mokslų universiteto Medicinos fakulteto dekanai''

Medicinos fakulteto dekanai nuo 1990-ųjų:

Prof. dr. Romualdas Basevičius (1990-1991)

Prof. dr. Algimantas Eviltis (1991-1998)

Prof. dr. Romualdas Gailys (1998-2008)

Prof. dr. Algimantas Tamelis (2008-2023)

Prof. dr. Andrius Macas (nuo 2023)

 Fakulteto garbės daktarai (iki 1940): 
Dr. Jonas Basanavičius (suteikta - 1923 m. vasario 28 d.) 

Dr. Jonas Šliūpas (suteikta - 1923 m. vasario 28 d.)

Dr. Kazys Grinius (suteikta - 1926 m. gruodžio 11 d.)

Dr. Jonas Staugaitis (suteikta - 1929 m. vasario 13 d.)

Dr. Jekabs Alksnis (suteikta - 1933 m. vasario 16 d.)

Prof. Pranas Juodelė (suteikta - 1933 m. vasario 16 d.)

Po 1990 metų - Medicinos fakulteto taryba kandidatus ir motyvaciją garbės daktaro vardui suteikti teikia Lietuvos sveikatos mokslų universiteto rektoriui, o Universiteto Senatui priėmus sprendimą - kandidatas tampa Universiteto garbės daktaru. 

 Šaltiniai 
https://lsmu.lt/lsmu-istorija/

 https://lsmu.lt/lsmu-istorija/
 https://lsmu.lt/apie-lsmu/lsmu-struktura/medicinos-akademija/medicinos-fakultetas/
 Nuorodos 
 Oficiali fakulteto svetainė

Kategorija:LSMU fakultetai